امریکی مداخلت پر ونیز ویلا کے صدر کی نکتہ چینی

ونیز ویلا کے صدر نکولس میدورو نے امریکہ اور اس کی پھٹو حکومتوں پر ایک بار پھر نکتہ چینی کی ہے۔

خبر کا کوڈ: 3418

تاریخ: 11 January 2019 - 16:27

مقدس دفاع نیوز ایجنسی کی بین الاقوامی رپورٹر رپورٹ کے مطابق، دوسری بار ملکی صدارت کا عہدہ سنبھالنے کے موقع پر خطاب کرتے ہوئے صدر میدورو نے کہا کہ ونیز ویلا شمالی امریکہ کے سلطنت پسند ملکوں کی جانب سے شروع کردہ عالمی جنگ کے مرکز میں تبدیل ہوگیا ہے۔ انہوں نے کہا کہ لیما گروپ کے ملکوں نے ان سے حلف نہ اٹھانے اور اقتدار سے کنارہ کشی اختیار کرنے کا مطالبہ کیا تھا تاکہ ونیزویلا میں نئے سرے سے انتخابات کرائے جائیں۔

نکولس میدورو نے اسے اپنے ملک کے اندرون معاملات میں کھلی مداخلت قرار دیا۔

قابل ذکر ہے کہ لیما گروپ میں ارجنٹائن، برازیل، کینیڈا، چلی، کولمبیا، کوسٹاریکا، گوئٹے مالا، گیانا، ہنڈوراس، پانامہ، پیرا گوئے، پیرو، سینٹ لوئیس اور میکسیکو جیسے ممالک شامل ہیں۔

امریکہ کی ایما پر یہ گروپ سن دو ہزار سترہ میں حکومت ونیز ویلا پر دباؤ میں اضافہ کرنے کی غرض سے قائم کیا گیا ہے۔

پیغام کا اختتام/